
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam anotācijā skaidrot, kā ir plānots nodrošināt 100.21 apakšpunktā noteiktos pienākumus aptiekām - ka pasūtījuma noformēšanas laikā ir nodrošināts, ka aptiekas (tās filiāles) darbinieks (farmaceits, farmaceita asistents) zāļu saņēmējam sniedz attālinātu bezmaksas informāciju par minētajām zālēm un zāļu lietošanu. Vai aptiekām būs nepieciešams algot papildus darbinieku, kura pienākumos ietilps šādu attālinātu konsultāciju sniegšana visas dienas garumā?
Lūdzam arī skaidrot, vai šāds pienākums ir nosakāms katra pasūtījuma noformēšanas laikā, vai tikai pēc pasūtītāja pieprasījuma.
Piedāvātā redakcija
-
	Santa Buša (EM)

	2.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Vēršam uzmanību, ka anotācijas 2.sadaļā nav veikts novērtējums par administratīvā sloga pieaugumu tām aptiekām, uz kurām attieksies Noteikumu 67.3 punkts. Aicinām papildināt minēto sadaļu ar administratīvā sloga potenciālajām izmaiņām minētajiem aptieku īpašniekiem. 
Piedāvātā redakcija
-
	Santa Buša (EM)

	3.
	Noteikumu konsolidētā versija
11.1. juridiska persona, kurai saskaņā ar normatīvajiem aktiem par farmaceitiskās darbības licencēšanas noteikumiem ir Zāļu valsts aģentūras izsniegta:
	Iebildums
Lūdzam skaidrot, kādēļ ir veiktas izmaiņas, turpmāk nosakot, ka zāles vairumtirdzniecībā drīkst izplatīt tikai juridiska persona, nevis komersants vai persona, kas reģistrēta Valsts ieņēmumu dienestā kā saimnieciskās darbības veicējs.
Piedāvātā redakcija
-
	Santa Buša (EM)

	4.
	Noteikumu konsolidētā versija
171.26 Šo noteikumu 67.3 punkts stājas spēkā 2026. gada 1.janvārī.
	Iebildums
Aicinām pārskatīt noteikto spēkā stāšanās termiņu, lai noteiktais pārejas periods būtu samērīgs, ņemot vērā, ka aptiekām būs jāveic pielāgojumi savās IT sistēmās (jaunas informācijas nodrošināšana). 
Piedāvātā redakcija
-
	Santa Buša (EM)

	5.
	Noteikumu konsolidētā versija
2.1 Noteikumi neattiecas uz veterinārajām zālēm.
	Priekšlikums
Aicinām minēto punktu svītrot vai anotācijā skaidrot, kāpēc atsevišķā punktā tiek noteikts, ka šie noteikumi neattiecas uz veterinārajām zālēm. Pēc būtības Noteikumu 2.punktā jau ir uzskaitījums, uz kādām zālēm šie Noteikumi attiecas, un par cik veterinārās zāles tur nav minētas, ir skaidrs, ka uz tām Noteikumi nav attiecināmi.  
Piedāvātā redakcija
-
	Santa Buša (EM)

	6.
	Noteikumu konsolidētā versija
13. Uz zāļu vairumtirgotājiem, kuri izplata zāles Latvijā saskaņā ar Farmācijas likuma 25.1 panta nosacījumiem (citā Eiropas Ekonomikas zonas valstī izsniegta speciālā atļauja (licence) zāļu vairumtirdzniecībai vai zāļu ražošanai/importēšanai), attiecas šajos noteikumos zāļu vairumtirgotājam noteiktās prasības.
	Priekšlikums
Lūdzam skaidrot, kādēļ minētais punkts tiek svītrots.
Piedāvātā redakcija
-
	Santa Buša (EM)



